হুইল চেয়ারে করে সংসদে যোগ দিলেন এরশাদ
একাদশ জাতীয় সংসদ নির্বাচনের পর প্রথমবারের মতো সংসদে যোগ দিয়েছেন জাতীয় পার্টির চেয়ারম্যান ও সংসদে বিরোধীদলীয় নেতা পল্লীবন্ধু হুসেইন মুহম্মদ এরশাদ।







রোববার বিকালে জাতীয় সংসদে পৌঁছান তিনি। এরপর তিনি হুইল চেয়ারে করে সংসদে প্রবেশ করেন।




এর আগে বিকাল ৪টার দিকে তিনি বারিধারা’র প্রেসিডেন্ট পার্ক থেকে রওয়ানা করেন। এ সময় তার সঙ্গে ছিলেন জাতীয় পার্টির কো-চেয়ারম্যান ও বিরোধী দলীয় উপনেতা জিএম কাদের এমপি। 
এছাড়া তার সঙ্গে ছিলেন ডেপুটি প্রেস সেক্রেটারি খন্দকার দেলোয়ার জালালীসহ ব্যক্তিগত স্টাফরা।

হুইল চেয়ারে করে সংসদে আসছেন পল্লীবন্ধু হুসেইন মুহম্মদ এরশাদ।
উল্লেখ্য, গত ৩০ ডিসেম্বর অনুষ্ঠিত একাদশ জাতীয় সংসদ নির্বাচনে ২২টি আসনে জয়লাভ করে জাতীয় পার্টি। এরপর ৩ জানুয়ারি দলের নির্বাচিত অন্যান্য সংসদ সদস্যরা শপথ নিলেও অসুস্থতার কারণে শপথ নিতে পারেননি এরশাদ। পরে ৬ জানুয়ারি তিনি শপথ গ্রহণ করেন।
অসুস্থতার কারণে এতোদিন অধিবেশনে তিনি যোগ দিতে পারেননি। এর মাঝে সিঙ্গাপুরে চিকিৎসা নিয়ে দেশে ফিরেন হুসেইন মুহম্মদ এরশাদ।

একাদশ জাতীয় সংসদ নির্বাচনের পর প্রথমবারের মতো সংসদে যোগ দিয়েছেন জাতীয় পার্টির চেয়ারম্যান ও সংসদে বিরোধীদলীয় নেতা পল্লীবন্ধু হুসেইন মুহম্মদ এরশাদ।